Kiøbenhavns Postrytter, 1790-09-24
Christiania, den 15 September. J Gaar blev Hs. Kongel. Høyhed Kronprindsens Formælings Fest høytidet her i Staden med al den Pomp og Følelse af inderlig Glæde, som kunde udtænkes. Da Byen ingen Salon havde, var man for 3 Uger siden bleven enig om at bygge et Huus til Festiviteten paa Byens store Torv, hvortil enhver af Jndvaanerne meer og mindre havde frie villig sammenskudt, og ved utrættelig Flid og Opsigt af militaire og civile Herrer, som havde paataget sig at udføre Planen, saae man i denne Hast et saa smukt decoreret og ved Laan af Meubler monteret Huus, at man kunde endog i dets Forgemak rumme 250 Personer, Foruden dette var en smuk og stor Salon, og bag ved denne Cabinetter til Servering med videre. Enhver, som seer dette Huus, beundrer det, og beklager kuns, at det ikke længere kan nyttes. Dagens Høytidelighed blev indviet ved 27 Skud fra Fæstningen Klokken 10, derefter blev ringet med alle Klokker i Staden, Opsloe, Slotskirken og paa Landet nær ved Byen, indtil Klokken 12, da man samlede sig hos Hr. Stiftbefalingsmand von Moltke i OverhofretsGaarden, og derfra gik alle Mandspersoner en Corps og i Procession til den latinske Skole, hvor man efter Jndbydelse ved et smukt Programma af Hr. Conrector Rosted hørde en fortreffelig Tale af Hr. Rector Treschow, og for og efter Talen en ypperlig Cantat, forfattet af Hr. Cantor Flintenberg og udført af ham og Skolens Discipler. Efter denne Handling begav man sig efter Jndbydelse i Procession til det militaire Academie, hvor der efter Hr. General-Major von Hesselbergs og Hr. Capitain von Heger mans Foranstaltning blev i alle bemeldte militaire og civile Herrers Overværelse holdt en ypperlig Tale af Stiftelsens Lærer, Hr. Catechet Bull. Derefter begav man sig til det opbygte Huus paa Torvet til Festiviteten under en utroelig Mængde Folk, og imidlertid kiørte alle Damer til Overhofrets-Gaarden, for der at samles, hvorefter de bleve hentede af 2de Herrer Marechaller civil og militaire af dem, som havde paataget sig Ordenens Bestyrelse m.v. ved Festiviteten, og modtagen af alle Chapeaux. Nummere bleve trukne indtil No. 137, og ved 2de store fortreffelig serverede og med allegoriske Opsatser udziirede Taffer spiist. Klokken 5 1/2 udbragtes ved Marechallerne den høytidelige Dagens Skaal til Selskabet, og efter Commandanten Hr. General Major von Hesselbergs Disposition blev da udstukket af Kaarnet en Fane til Signal for Fæstningen, hvorefter der blev presenteret Gevæhret under fuld Musique, af heele Regimentet, som paraderede paa Pladsen, og af begge Borger Compagnierne, som stoed lige over for paa den anden Side af Huuset, saluteret med Palaskerne af det ridende Corps med deres Anfører Hr. Peter Collet, og af de til Orden vagthavende Dragoner, og strax derpaa en Torden af Kanoner i 100de og 100de Skud fra Fæstningen, Havnen, Kanoner paa Torvet, i Egebjerget, gamle Byen og flere Stæder; derpaa 3de Salver af det paraderende Regiment og Borger=Compagnierne; alt dette Festlige biværede heele Selskabet medens Hr. GeneralMajor von Hesselberg og Hr. Major de Sene havde sat sig til Hest for at commandere og anordne alt. Efter denne tredobbelte Salve fyldtes Luften med et tredobbelt Fryde-Skriig af alle, som ved den utroelige Mængde af forsamlede Mennesker overgaaer al Beskrivelse. Jnderlig glade og rørte gik man ind til Taflerne, og forlod enhver Selskabet Klokken 8, for igien Klokken 9 at samles, da alle Byens ugifte Damer vare indbudne til Bal med Middags=Selskabet, som alle indfandt sig Klokken 9, da saae man Huuset med alle transparente Decorationer paa det herligste uden og inden illumineret, ligesom Kirkens Muur lige over for, der med alle illuminerte og udziirede Huuse, nær ved Torvet gjorde den fortreffeligste Virkning, ligesom heele Byen og Opsloe med alle Forstæderne var paa det herligste allevegne illumineret, og alle Gader vrimlede af Mennesker. Man dandsede indtil Klokken 4 om Morgenen, da enhver var opfyldt med bifald over den Orden, Smukhed og Harmonie, som herskede. En smuk SelskabsSang i Anledning af Dagen blev opført, og ved Tafler ne med Pauker og Trompeter musiceret under Skaalen og denne Sang. Man tillod bestandig at alle kom ind at see partiviis, og uagtet alles Nysgierrighed og Ønsker at deeltage i denne glade Dag, herskede dog saadan Orden, at intet i Verden til at forstyrre den foregik nogensteds. De Fattige bleve ey glemte. Ved Sammenskudde vare paa Tugthuuset og i alle Byens Fattighuuse anrettet Maaltider og Penge uddeelt; ligeledes i mange Privates Gaarde, saaledes for 150 Couverts, som bleve tracterede i Hr. Etatsraad Ankers Gaard med Mad, Viin og Øl, for alle Brandfolkene i Hr. Collets, og saaledes fleere, Fattig Forstanderen Kiøbmand Ole Eger sagde offentlig: at han havde været beskjeftiget med at uddeele Penge til de Fattige fra Kl. 6. om Morgenen til Kl. 2, og at blant andre en Particulair havde sendt ham 300 Rdlr. til Uddeeling blant Fattige, med det strængeste Forbud nogensinde at nævne hans Navn.